EkBass/fiwiki-20250220-pages-articles huggingface dataset:
Juan Pablo Colinas

Juan Pablo Colinas Ferreras, yleensä vain Juan Pablo (s. 2. syyskuuta 1978 León, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Sporting Gijónia. == Ura == Juan Pablo aloitti ammattilaisuransa kotikaupunkinsa Cultural Leonesasta, josta hän siirtyi vuonna 2000 Deportivo Alavésiin. Ensimmäisellä kaudellaan edustusjoukkueessa hän toimi ranskalaisvahti Richard Dutruelin varamaalivahtina. Seuraavina kahtena kautena hänellä oli niin ikään vaikeuksia nousta joukkueen ykkösmaalivahdiksi. Kolmen kauden aikana Alavésissa hänellä kertyi tilille vain 15 ottelua. Ensimmäisen pääsarjaottelunsa hän pelasi 22. syyskuuta 2002 ottelussa Villarrealia vastaan. Vuonna 2005 Juan Pablo siirtyi Numanciaan. Hän pelasi seuraavien kahden kauden aikana yhteensä 70 ottelua. Hän palasi Numanciaan kaudeksi 2008–2009, kun joukkue nousi neljännen kerran historiassaan maan pääsarjaan. Kauden 2007–2008 hän pelasi Tenerifessä. Kesäkuussa 2009 Juan Pablo irtisanoutui sopimuksestaan Numancian kanssa, ja teki uuden kolmivuotisen sopimuksen pääsarjaseura Sporting Gijónin kanssa. == Aiheesta muualla == * Esittely Sporting Gijónin virallisella kotisivustolla * Tilastot BDFutbol -sivustolla Luokka:Espanjalaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Mikrohame

Mikrohame on hyvin lyhyt hamemalli, joka on minihamettakin lyhyempi; jopa alle 20 cm pitkä. Mikrohame paljastaa yleensä reidet kokonaan ja myös osan pakaraa. Mikrohameen kanssa käytetään tästä syystä usein sukkahousuja ja legginsejä. 1900-luvun puolivälin jälkeen mikrohameet olivat muodissa ja niitä saatettiin käyttää jopa morsiusasun osana. ==Lähteet== Luokka:Hameet Luokka:2000-luvun muoti
Ballmaster Open

Ballmaster Open on suomalainen vuosittain järjestettävä keilailuturnaus. Ensimmäinen turnaus järjestettiin 1971, ja kilpailun voitti ruotsalainen Josef Wiener Helsingin Urheiluhallin Keilahallissa. Vuonna 1972 kilpailu järjestettiin Ruusulan keilahallissa, ja 1974 lähtien Talin keilahallissa.Bowlers Journal (Archive.org) Kilpailussa on vuosittain mukana yli 300 pelaajaa 16 maasta. He kilpailevat palkinnoista, joiden suuruus on yhteensä 88 900 euroa. Ensimmäinen palkinto on 12 000 euroa. Kilpailu aloittaa European Bowling Tourin (EBT). KIlpailun on neljä kertaa voittanut naiskeilaaja: Leena Pulliainen 1994, Piritta Kantola 2001, Singaporen Daphne Tan 2017 ja Malesian Jane Sin Li 2018. == Lähteet == Luokka:Keilailukilpailut Luokka:Suomen keilailu
Max Salmi

Max Kasimir Salmi (10. toukokuuta 1931 Pohjois-Pirkkala – 27. syyskuuta 1995) oli kalantilainen Jyväskylän yliopiston julkaisuarkisto, Max Salmi : surrealistitaiteilijan elämä ja tuotanto taidemaalari. Max Salmi kävi Turun Taideyhdistyksen piirustuskoulua vuosina 1948–1949 sekä 1954–1955. Hän oli surrealistisen suunnan edustaja ja debytoi Turussa vuonna 1954.Max Salmi Suomen Kuvataiteilijamatrikkelissa Hän oli yksi turkulaisen Pro Arte 57 -taiteilijaryhmän perustajajäsenistä. Salmen vanhemmat olivat metallisorvaaja Esko Salmi ja tehdastyöläinen Saimi Salmi, o.s. Suuriniemi. Max Salmella on kolme lasta. ==Lähteet== * Max Salmi Suomen Kuvataiteilijamatrikkelissa ===Viitteet=== == Kirjallisuutta == * * Luokka:Suomalaiset taidemaalarit Luokka:Vuonna 1931 syntyneet Luokka:Vuonna 1995 kuolleet
Veikko Lehtovaara

Veikko Oiva Lehtovaara (14. syyskuuta 1941 Helsinki – 19. lokakuuta 2013 Turku) oli suomalainen taidegraafikko.Lehtovaara Kuvataidematrikkelissa Lehtovaara opiskeli Turun piirustuskoulussa vuoteen 1963 asti ja Aukusti Tuhkan taidegrafiikan kurssilla 1963–1964. Myöhemmin hän oli Hayterin ateljeessa (Atelier 17, Stanley W. Hayter) Pariisissa 1964 ja osallistui Art Goes on – Digital Art -kurssille Turun ammattikorkeakoulussa 1998–1999. Hänen vanhempansa olivat laitosmies Oiva Lehtovaara ja kirjanpitäjä Orvokki Lehtovaara (o.s. Virtanen). Hänen puolisonsa oli KM Riitta Lehtovaara (o.s. Lehtinen). Heillä on yksi lapsi Arttu (s. 1976). == Lähteet == Luokka:Suomalaiset taidegraafikot Luokka:Vuonna 1941 syntyneet Luokka:Vuonna 2013 kuolleet
Mayumi Iizuka

Mayumi Iizuka (, s. 3. tammikuuta 1977 Tokio, Japani) on japanilainen ääninäyttelijä ja laulaja, joka työskentelee enimmäkseen Tokuma Japan Communicationsille. == Julkaisut == === Albumit === # Kataomoi (1997) # Mint to Kuchibue (1998) # so loving (1999) # AERIS (2000) # Himawari (2001) # Niji no Saku Basho (2002) # SMILE×SMILE (2003) # ∞infinity∞ (2004) # mine (2005) # 10LOVE (2006) # Crystal Days (2007) # Stories (2008) # Fight!! (2009) # Kimi e... (2009) # Ichigo. (2012) === Singlet === # Akuseru (1997) # love letter (1999) # caress/place to be (2000) # My wish (2000) # Yasashi Migite (2002) # Koi no Iro (2002) # Kikaseteyo Kimi no Koe (2002) # Pure♡ (2003) # amulet (2004) # TRUST - Kimi to Aruku Mirai - (2011) ==Aiheesta muualla== * Mayumi Iizuka Anime News Networkissa * Berry Smilessa Luokka:Japanilaiset ääninäyttelijät Luokka:Japanilaiset laulajat Luokka:Videopelien ääninäyttelijät Luokka:Vuonna 1977 syntyneet Luokka:Elävät henkilöt
Raimo Kanerva

Raimo Antti Olavi Kanerva (22. elokuuta 1941 Turku – 17. syyskuuta 1999) oli suomalainen kuvataiteilija ja taidegraafikkoKanerva Kuvataidematrikkelissa, jonka tuotannon keskeisiä piirteitä olivat edistyksellinen graafisten menetelmien käyttö sekä huomattavan luja piirrostekniikka.Kodin suuri tietosanakirja, osa 6 vuodelta 1979, s. 43 Kanervan vanhemmat olivat talonmies Väinö Kanerva (ent. Carenius) ja Suoma Kulonen. Kanerva oli naimisissa tekstiili-insinööri Kaisa Karttusen kanssa, perheen lapsia ovat Elisa (s. 1966), Noora (1973–1989). Kanerva opiskeli Turun Taideyhdistyksen piirustuskoulussa 1958-61. Lisäksi hän oli Aukusti Tuhkan taidegrafiikan kurssilla 1961 ja Stanley W. Hayterin ateljeessa (Atelier 17) Pariisissa 1963. Hän debytoi Turussa 1963. Ennen taiteilijan uraansa Kanerva työskenteli opettajana, taideterapeuttina ja korusuunnittelijana. Hän oli Suomen ensimmäinen kuukausipalkkainen läänintaiteilija, toimipaikkanaan Hämeen lääni. Graafikkona Kanerva yhdisteli modernin grafiikan eri tekniikoita, mutta tuli tunnetuksi myös erilaisten kirjapainotekniikoiden kuten offsetpainon hyödyntäjänä. Monissa hänen teoksissaan on surrealistisia piirteitä. ==Lähteet== Luokka:Suomalaiset taidegraafikot Luokka:Vuonna 1941 syntyneet Luokka:Vuonna 1999 kuolleet
Veli Ekroos

Veli Ekroos (s. 28. maaliskuuta 1945 Turku) on suomalainen taidegraafikko ja kuvataiteilija. Hän asuu Vaasan Vähässäkyrössä. Ekroos valmistui Turun Taideyhdistyksen piirustuskoulusta vuonna 1964. Taiteilijan debyytti oli Turussa 1966. Hänen vanhempansa olivat osastonhoitaja Veikko Ekroos ja kondiittori Aino Ekroos o.s. Hukkanen. Hänen puolisonsa on lastenhoitaja Virva Ekroos o.s. Mauria, jonka vanhemmat olivat merikapteeni Mauritz Gunnander Mauria ja Irja Mauria. Veli Ekroosilla on yksi lapsi Joona (s. 1971). ==Lähteet== Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1945 syntyneet Luokka:Elävät henkilöt
Svenska nu

Svenska nu on ruotsin kielen ja ruotsinkielisen kulttuurin verkosto Suomessa. Verkosto pitää ruotsin kielen opetusta rikastuttavana kulttuuriaineena. Svenska nun visio on, että suomenkieliset nuoret uskaltavat käyttää ruotsin kieltä arkielämässään. Verkosto työskentelee paremman ja motivoivamman ruotsinopetuksen puolesta, välittää ruotsalaista nuorisokulttuuria ja kohtaamisia ruotsin kielen kanssa ja tukee nuorten usean kielen osaamista.http://www.svenskanu.fi/menupage-fin.php Verkoston rahoittajana toimivat muun muassa Suomalais-ruotsalainen kulttuurirahasto, Ruotsin valtio,http://www.swedenabroad.com/News____8787.aspx?slaveid=100158 Suomen valtio, Svenska kulturfonden, Svenska litteratursällskapet, Svenska Folkskolans Vänner ja Helsingin Sanomain säätiö Verkoston puheenjohtajana toimii eduskunnan entinen puhemies Paavo Lipponen ja varapuheenjohtajina toimittaja Tuomas Enbuske, professori Kirsti Lonka ja ruotsalainen kansanedustaja Maria Wetterstrand. http://www.svenskanu.fi/pdfs/pdf_3_3 == Järjestön toimintaa == Svenska nu on rahoittanut muun muassa teatteritoimintaa, jossa suomenkielisiä kouluja kiertää kaksikielinen teatteri, tarkoituksena elävöittää suomenkielisten koulujen ruotsinkielen opetusta.http://www.ts.fi/arkisto/haku.aspx?ts=1,0,0,0:0:523941,0 Järjestö on tuonut Suomeen myös ruotsalaisia kirjailijoita.http://www.ts.fi/arkisto/haku.aspx?ts=1,0,0,0:0:565205,0 http://www.ts.fi/arkisto/haku.aspx?ts=1,0,0,0:0:601267,0 Svenska nu -verkoston aloittaessa toimintansa lähetettiin toisen, kolmannen ja neljännen asteen oppilaiden vanhemmille, 60 000 kotiin, kirje, jossa verkoston suojelijaksi ja puheenjohtajaksi tunnustautunut Paavo Lipponen kertoi kuinka hän oppi ymmärtämään ruotsin kielen tärkeyden. Kirje aiheutti keskustelua ruotsinkielen opetuksesta. == Valtuuskunta == Valtuuskunnan jäseninä on 38 suomalaista suomen- ja ruotsinkielistä yhteiskuntaelämän vaikuttajaa eri aloilta. Valtuuskunnan jäseniä ovat muiden muassa professori Matti Klinge, toimitusjohtaja Irina Krohn, kansanedustaja Miapetra Kumpula-Natri, kirjailija Rosa Liksom, kaupunginjohtaja Markku Lumio, EK:n toimitusjohtaja Mikko Pukkinen, kansleri Kari Raivio, kansanedustaja Kimmo Sasi, apulaiskaupunginjohtaja Pekka Sauri, toimitusjohtaja Suvi-Anne Siimes, ministeri Pär Stenbäck ja Tampereen yliopiston rehtori Krista Varantola. == Lähteet == ==Aiheesta muualla== * Svenska nu -verkoston kotisivu suomeksi * Svenska nu -verkoston kotisivu * Luettelo Svenska nu -verkoston valtuuskunnan jäsenistä Luokka:Suomalaiset kulttuurijärjestöt Luokka:Suomen kielipolitiikka
Kvanttoripronomini

Kvanttoripronominit ovat sellaisia pronomineja, jotka kvalifioivat eli ilmaisevat jotain puheena olevan joukon suuruudesta. Esimerkiksi: * "kaikki" lapset ilmaisee koko puheena olevan joukon lapsien joukkoa. * "molemmat" lapset ilmaisee kumpaakin kahden joukosta * "moni" lapsi ilmaisee suurta osaa lapsista == Kvanttoripronominit == Kvanttoripronomineihin luetaan seuraavat pronominit: * indefiniittiset pronominit: "joku","jokin", "jompikumpi" * universaaliset pronominit: "kaikki", "jokainen", "kukin", "kumpikin","molemmat" * samantekevyyttä ilmaisevat: "kuka tahansa", "mikä vain"," kumpi hyvänsä" * kieltohakuiset pronominit: "kukaan", "mikään", "kumpikaan" * suhteellista tai summittaista lukumäärää ilmaisevat pronominit : "muutama", "harva", "jokunen", "moni", "monta", "usea" Kvanttoripronomineihin rinnastettavissa on myös osa epätyypillisiä komparoituvia ja adjektiiville tyypillisiä määritteitä kuten "yhä useammat" ja "aika moni". == Lähteet == * Kotimaisten kielten tutkimuskeskus 2005 * http://kaino.kotus.fi/cgi- bin/julk1/termit.cgi?h_id=kBCGIGDDA Luokka:Kielioppi
Kaiju Haanpää

Kaiju Haanpää (o.s. Järvilehto, s. 20. tammikuuta 1948 Helsinki) on suomalainen kuvataiteilija.Kaiju Haanpää Kuvataiteilijamatrikkelissa Haanpää opiskeli Turun Taideyhdistyksen Piirustuskoulussa taidemaalariksi 1968–1971, Taideteollisessa korkeakoulussa kuvaamataidon opettajaksi 1972–1976, taiteen maisteriksi 1986–1987. Hänen vanhempansa ovat kihlakunnan neuvos Niilo Ilmari Järvilehto ja Helvi Irene Järvilehto (o.s. Lammi). Ensimmäinen aviomies oli Hannu-Pekka Haanpää, joka on kuollut. Nykyinen avopuoliso vuodesta 1980 on professori, fil.tri Pekka Juhani Korhonen. Lapsia Haanpäällä on neljä. == Lähteet == == Aiheesta muualla == * * Luokka:Suomalaiset taidemaalarit Luokka:Vuonna 1948 syntyneet Luokka:Elävät henkilöt Luokka:Kuvaamataidonopettajat
Ulla Liuhala

Ulla Esteri Liuhala (s. 7. joulukuuta 1948 Huittinen) on vihtiläinen kuvataiteilija.Liuhala Kuvataiteilijamatrikkelissa Liuhala opiskeli Turun Taideyhdistyksen piirustuskoulussa 1968–1971 ja Repin-instituutissa 1973–1974. __NOTOC__ ==Lähteet== ==Aiheesta muualla== * Ulla Liuhalan kotisivut. Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1948 syntyneet Luokka:Elävät henkilöt
Erkki Mykrä

thumb|Erkki Mykrän veistos Iines-padonvartija on Koijärvellä.|443x443px Erkki Kalervo Mykrä (s. 26. tammikuuta 1948 Heinola) on turkulainen kuvanveistäjä. Hän on myös tehnyt musiikkia. Marja-Terttu Kivirinta Marja-Terttu: Eriarvoisuus on entistä julmempaa. Helsingin Sanomat 26.1.1998. Viitattu 17.7.2024. Mykrä opiskeli Turun Taideyhdistyksen piirustuskoulussa 1969-1972. Hän myös toimi Turun Piirustuskoulun kuvanveiston opettajana 1977-1988. Mykrä on osallistunut kotimaisiin ja ulkomaisiin näyttelyihin vuodesta 1969. Hän on pitänyt yksityisnäyttelyjä vuodesta 1971. Mykrän töitä on Kuopion taidemuseon, Wäinö Aaltosen museon, Lahden taidemuseon ja Yrjö A. Jäntin kokoelmissa. Viitattu 17.7.2024. Mykrä on toiminut myös muusikkona ja tehnyt omaa musiikkia yhteistyössä muun muassa Pirjo ja Matti Bergströmin kanssa. Yleisradio lähetti Helsingin Vanhalta Ylioppilastalolta Mykrän konsertin vuonna 1979. Vuonna 1980 Yleisradio nimesi Mykrän "Viikon suomalaiseksi lauluntekijäksi". Mykrä julkaisi ensimmäisen LP-levynsä julkistamiskonsertissa Helsingin Tavastia- klubilla 1988. == Diskografia == Singlet * Reino perheineen (1984), * Karjalan rakastavaiset (1986) * Amatöörinäyttelijä (1987) * Hallelujaa! (1988) * Tyttöni poloinen (1990) * Itsemurha (1994) Albumit * Mykrä Erkki (1988) * Iiris (1997) ==Lähteet== *Erkki Mykrä kansallisdiskografia Violassa ==Aiheesta muualla== * Erkki Mykrän Youtube-kanava * Luokka:Suomalaiset kuvanveistäjät Luokka:Vuonna 1948 syntyneet Luokka:Elävät henkilöt
Charles Napier

Charles Napier -nimisiä henkilöitä ovat olleet: * Charles Napier (1782–1853), brittiläinen kenraali, Britannian Intian joukkojen ylipäällikkö * Charles Napier (1786–1860), brittiläinen amiraali * Charles Napier (1936–2011), yhdysvaltalainen näyttelijä
HMAS Hobart

HMAS Hobart on ollut kolmen Australian laivaston sotalaivan nimenä: *HMAS Hobart (1934), Perth-luokan kevyt risteilijä *HMAS Hobart (D 39), Perth-luokan ohjushävittäjä *HMAS Hobart (DDG 39), Hobart-luokan ohjushävittäjä.
Hilok (joki)

Hilok () on Baikaliin laskevan Selengan sivujoki Taka-Baikalian aluepiirissä ja Burjatian tasavallassa Venäjällä. Sen pituus on 840 kilometriä ja valuma- alueen laajuus 38 500 neliökilometriä. Keskimääräinen virtaus 22 kilometrin päässä joen suusta on 101 kuutiometriä sekunnissa. Joki saa alkunsa Arahleijärvestä ja virtaa Šakšinskoje- ja Irgenjärvien kautta vuorten reunustamaan leveään laaksoon. Alajuoksulla se on liikennöintikelpoinen. Hilokin laaksossa kulkee Siperian rata. Sen varrella sijaitsee Hilokin kaupunki sekä Mogzonin, Novopavlovkan ja Tarbagatain kaupunkimaiset taajamat. ==Lähteet== ==Aiheesta muualla== * Hilok Taka-Baikalian tietosanakirjassa Luokka:Burjatian joet Luokka:Jenisein vesistö Luokka:Taka-Baikalian aluepiirin joet
Subretti

Subretti (, kamarineito) on veitikkamainen nuoren naisen rooli koomisessa oopperassa, operetissa, musikaalissa tai laulunäytelmässä. Subretti on usein naispääosan esittäjän (primadonnan) vilkas ja älykäs palvelustyttö, joka järjestelee tapahtumien kulkua. Roolin laulaa yleensä koloratuurilauluun suuntautunut sopraano. Roolin alkujuuret ovat ranskalaisen kirjailijan Marivaux'n komedioissa, vaikka se esiintyy jo commedia dell'artessa, jossa palvelustytön nimenä oli usein Colombine. Tyypillisiä subrettirooleja ovat esimerkiksi Mozartin Figaron häät -oopperan Susanna ja Così fan tutten Despina sekä Johann Strauss nuoremman Lepakko-operetin Adèle.Otavan iso musiikkitietosanakirja, Otava 1976–1979, ISBN 951-1-02380-2. ==Lähteet== Luokka:Oopperatermistö
Šilka

Šilka () on joki Taka-Baikalian aluepiirissä Venäjällä. Yhdessä Argunin kanssa se muodostaa Amurjoen. Šilkan pituus on 560 kilometriä ja valuma-alueen laajuus 206 000 neliökilometriä. Sen virtaama vaihtelee voimakkaasti. 149 kilometrin päässä joen suusta virtaama on keskimäärin 521 kuutiometriä sekunnissa. Joki syntyy Ononin ja Ingodan yhtyessä. Se virtaa syvässä laaksossa Šilkan ja Amazarin harjanteiden sekä Boršovotšnyiharjanteen välissä. Joki on liikennöintikelpoinen. Šilkan laaksossa kulkee Siperian rata. Sen varrella sijaitsevat Šilkan ja Sretenskin kaupungit sekä Holbonin, Kokuin ja Ust-Karskin taajamat. ==Lähteet== ==Aiheesta muualla== * Šilka Taka-Baikalian tietosanakirjassa Luokka:Amurin vesistö Luokka:Taka-Baikalian aluepiirin joet
Onon

Onon () on Amurin vesistöön kuuluva joki Mongoliassa ja Taka-Baikalian aluepiirissä Venäjällä. Yhdessä Ingodan kanssa se muodostaa Šilka-joen. Ononin pituus on 1 032 kilometriä ja valuma-alueen laajuus 96 200 neliökilometriä. Sen virtaus vaihtelee voimakkaasti. 12 kilometrin päässä joen suusta virtaus on keskimäärin 191 kuutiometriä sekunnissa. Joki saa alkunsa Hentei-ylängön keskiosasta. Yläjuoksulla se virtaa Hentein–Tšikoin ylängön kautta muodostaen saaria, alajuoksulla Mogoituin ja Borštšovskin harjanteiden välissä. Tärkeimmät sivujoet ovat Hurah-Gol, Borzja, Unda, Agutsa, Kyra ja Aga. Ononin varrella sijaitsevat Akšan, Nižni Tsasutšein ja Olovjannajan piirikeskukset. == Historia == Onon antoi nimensä Ononjoen taistelulle, jonka kiinalaiset ja mongolit kävivät sen rannalla 15. kesäkuuta 1410. ==Lähteet== ==Aiheesta muualla== * Onon Taka-Baikalian tietosanakirjassa Luokka:Amurin vesistö Luokka:Mongolian joet Luokka:Taka-Baikalian aluepiirin joet
Ingoda

Ingoda () on Amurin vesistöön kuuluva joki Taka-Baikalian aluepiirissä Venäjällä. Yhdessä Ononin kanssa se muodostaa Šilkajoen. Ingodan pituus on 708 kilometriä ja valuma-alueen laajuus 37 200 neliökilometriä. Keskimääräinen virtaama joen suussa on 72,6 kuutiometriä sekunnissa. Joki saa alkunsa Hentiivuoristosta. Yläjuoksulla se virtaa kapeassa rotkossa ja keskijuoksulla leveässä kattilalaaksossa Jablonovyivuoriston ja Tšerskin harjanteen välillä. Alempana Ingoda läpäisee Tšerskin ja joukon muita harjanteita, jolloin sen laakso kapenee. Ingodan laaksossa kulkee Siperian rata. Sen varrella sijaitsee Tšitan kaupunki, Atamanovkan, Drovjanajan, Darasunin, Karymskojen ja Novokrutšininskin taajamat sekä Uljotyn piirikeskus. ==Lähteet== ==Aiheesta muualla== * Ingoda Taka-Baikalian tietosanakirjassa Luokka:Amurin vesistö Luokka:Taka-Baikalian aluepiirin joet
Primadonna

Primadonna (, ensimmäinen nainen) on oopperan, operetin tai revyyn naispääosan esittäjä. Erityisesti nimitystä käytetään italialaisten oopperoiden yhteydessä. Nimitys on ollut käytössä 1600-luvulta lähtien.Otavan iso musiikkitietosanakirja, Otava 1976–1979, ISBN 951-1-02380-2. Ensimmäisenä primadonnana pidetään italialaista oopperalaulajaa Anna Renziä. Äänialaltaan primadonna on usein, muttei aina, sopraano. Laajemmin ymmärrettynä ja käytettynä primadonna tarkoittaa oopperatalon tunnetuinta naislaulajaa ja nimitystä on käytetty myös itserakkaasta, oikukkaasta naishenkilöstä.The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0. Nimityksen juuret ovat italialaisessa commedia dell'artessa, jossa käytettiin vakiintuneita roolityyppejä. Esimerkiksi venetsialainen palkkalista 1600-luvun jälkimmäiseltä puoliskolta luettelee komediaseurueen henkilöt prima donna, seconda donna (toinen nainen) ja terza donna (kolmas nainen), joiden palkkio oli 300, 160 ja 70 dukaattia. Nimitystä alettiin 1700-luvun alkupuolella käyttää roolityypin lisäksi prima donna -roolin laulajasta. Naispääosan esittäjät olivat joskus omahyväisiä ja oikukkaita, joten heistä alettiin 1700-luvun alkupuolella tehdä pilapiirroksia ja satiireja. Primadonna-nimitys ei kuitenkaan vielä silloin ollut yleiskäsite, sillä esimerkiksi Mozartin Der Schauspieldirektor -oopperan (Teatterinjohtaja vuodelta 1786) satiirinen libretto käyttää saksankielistä nimitystä Erste Sängerin. Italialaisissa varhaisissa oopperoissa primadonnan miespuolinen vastine oli primo uomo, joka yleensä oli kastraattilaulaja. 1700-luvulla tuli yleiseksi käytännöksi asettaa johtavan primadonnan (primadonna assoluta e sola) vastanäyttelijäksi toinen primadonna (altra primadonna), jolloin heidän välisensä kilpailu oli librettojen tärkeä motiivi. ==Lähteet== Luokka:Oopperatermistö Luokka:Italiankieliset sanat ja sanonnat
Australianpääsky

Australianpääsky (Petrochelidon nigricans syn. Hirundo nigricans) on Australiassa, Timorissa ja Salomonsaarilla tavattava pääskyihin kuuluva varpuslintu. == Koko ja ulkonäkö == Kooltaan australianpääsky on 12-13 cm. Australianpääskyn pää ja selkä ovat väritykseltään kiiltävän sinertävän mustat. Alaperä on vaalea ja siinä on mustia viiruja, yläperä on ruskean ja mustan kirjava. Pyrstö on haarapäinen. Rinta ja vatsa ovat väriltään kellertävän valkoiset ja niissä on heikkoa raidoitusta. Australianpääsky muistuttaa ulkonäöltään keijupääskyä (Petrochelidon ariel) == Levinneisyys ja elinympäristö == Australianpääsky pesii Australiassa, Timorissa ja Salomonsaarilla. Muuttoaikoina sitä tavataan myös Uudessa-Seelannissa ja Uudessa-Kaledoniassa. Lajin elinympäristöä ovat avoimet metsät ja aukiot metsissä sekä maatalousmaat, joilla kasvaa myös puita. Lajia tavataan usein vesialueiden lähettyviltä. == Elintavat == Australianpääskyt muodostavat usein pieniä kolonioita suurten puiden läheisyyteen. Iltaisin linnut kokoontuvat suuremmiksi ryhmiksi ja menevät yöpymään puiden koloihin. Laji kerääntyy myös suuremmiksi ryhmiksi muuttoaikoina. Linnut saapuvat talvehtimisalueiltaan elo- syyskuussa ja lähtevät maalis-huhtikuussa. Ravinnokseen australianpääsky saalistaa ilmassa lentäviä hyönteisiä. Laji on taitava lentäjä ja syöksyy hyönteisen havaitessaan sen kimppuun. Australianpääskyn pesimäkausi kestää yleisimmin elokuusta joulukuulle. Pesä rakennetaan puunkoloon heinistä ja lehdistä ja samaa pesää voidaan käyttää useana vuonna. Naaras munii kolmesta viiteen munaa. Myös koiras osallistuu munien hautomiseen. == Lähteet == Luokka:Pääskyt
Urho Havumäki

Urho Kustaa Havumäki (sukunimi aik. Höök; 30. huhtikuuta 1904 Loppi – 13. tammikuuta 1961 Hämeenlinna) oli suomalainen oppikoulun lehtori ja näytelmäkirjailija. == Teoksia == * Reinonpäivä : yksiosainen huvinäytelmä. Seuranäytelmiä 484. Karisto 1947 * Hämeenlinna. Hämeenlinnan kaupunki 1949 * Neuvoja aineenkirjoittajille. Karisto 1949, 7. painos 1962 * Yleisen kirjallisuudenhistorian kertauskirja : oppikouluja ja itseopiskelijoita varten. Karisto 1950 * Terveisiä Hirvijärveltä : kaksiosainen näytelmä. Seuranäytelmiä 535. Karisto 1951 * Hämeen sanomat 1879-1954 : piirteitä seitsemänkymmentäviisivuotistaipaleelta. Hämeen sanomat, Hämeenlinna 1953 * Lopen vaiheita. Loppi-seuran julkaisuja 1. Hämeenlinna 1953 == Lähteet == * Luokka:Suomalaiset opettajat Luokka:Suomalaiset näytelmäkirjailijat Luokka:Vuonna 1904 syntyneet Luokka:Vuonna 1961 kuolleet
Akoluutti

Akoluutti on alempi kirkollinen virka katolisessa ja ortodoksisessa kirkossa. Jumalanpalveluksessa hänen tehtävänään on toimia avustavana alttaripalvelijana. Nimitys tulee kreikan kielen sanasta ακολουθος (akolouthos), joka tarkoittaa kumppania tai seuraajaa.Was ist ein Akolyth? Akoluutti oli henkilö joka on saanut katolisen kirkon ylimmän vihkimyksen neljästä alimmasta vihkimyksestä (ordines minores). Näitä alemipia vihkimyksiä oli akoluutin ohella eksorkisti, lehtori ja ostiaari. Akoluutin tehtäviin kuului muun muassa alttarikynttilöiden sytyttäminen, viinin ja veden valmistelu messua varten sekä kynttilöiden kantaminen kulkueissa. Vuonna 1972 latinalaista riitusta seuraavissa hiippakunnissa lopetettiin akoluutiksi vihkiminen. Akoluutin tehtäviä hoitavat ministrantit, messupalvelijat, joita ei vihitä tehtävään. ==Lähteet== Luokka:Kirkolliset virat Luokka:Katolinen liturgia
Urho Viinikainen

Leo Urho Viinikainen (15. tammikuuta 1898 Kotka – 14. helmikuuta 1961 Haapajärvi) oli suomalainen kansakoulunopettaja ja näytelmäkirjailija. == Teoksia == * Veljekset : 2-näytöksinen näytelmä Suomen vapaustaistelun ajoilta. Iltamaohjelmistoa 8. Suojeluskuntain kustannus Oy, Helsinki 1929 * Hälyytys : 1 näytöksinen huvinäytelmä. Iltamaohjelmistoa 11. Suojeluskuntain kustannus Oy, Helsinki 1930 * Soppapakki : 1 näytöksinen huvinäytelmä. WSOY:n näytelmäsarja 125. WSOY 1932, 2. painos 1935 * Herra vänrikki jäi ilman : 1-näytöksinen huvinäytelmä. WSOY:n näytelmäsarja 159. WSOY 1940 == Lähteet == * Luokka:Suomalaiset näytelmäkirjailijat Luokka:Vuonna 1898 syntyneet Luokka:Vuonna 1961 kuolleet
Neil Fox (juontaja)

Neil Andrew Howe Fox (s. 12. kesäkuuta 1961 Lontoo) on brittiläinen radio- ja televisiojuontaja. Hän on toiminut juontajana muun muassa Capital Radiossa ja myöhemmin Magic 105.4 FM:llä. Televisiossa hän oli yhtenä Pop Idolin tuomareista. Fox on saanut yhdeksän Sony-palkintoa ja hänet on valittu Radio Academyn Hall of Fameen. ==Lähteet== Luokka:Brittiläiset juontajat Luokka:Vuonna 1961 syntyneet Luokka:Elävät henkilöt
Helge Hyrkkälä

Helge Johannes Hyrkkälä (sukunimi vuoteen 1943 Hyrkstedt; 19. toukokuuta 1887 Helsinki – 26. toukokuuta 1950 Pietarsaari) oli suomalainen näytelmäkirjailija. Helge Hyrkstedt kävi Helsingin suomalaista reaalilyseota ja opiskeli sitten Suomen Taideyhdistyksen piirustuskoulussa. Hän sai myös yksityisopetusta taidemaalari Berndt Lagerstamilta ja hän opiskeli näyttämötaidetta Kaarlo Halmeen ohjauksessa. Hyrkstedt teki myöhemmin opintomatkoja Saksaan, Tanskaan ja Ruotsiin. Taiteilija Helge Hyrkstedt 50-vuotias, Helsingin Sanomat, 19.05.1937, nro 131, s. 6, Kansalliskirjaston digitaaliset aineistot Hyrkstedt meni valtionrautateiden palvelukseen 1908 ja oli muun muassa kirjurina liikennetirehtööriapulaisen konttorissa Vaasassa vuoteen 1917 saakka. Suomen sisällissodan aikana 1918 Hyrkstedt oli kulkulaitospäällikön alaisena ja toimi junanlähettäjänä valkoisten valtaamilla asemilla sekä oli etulinjan lennätinpalveluksessa. Sodan jälkeen hän oli virkavala- ja tutkijakomitean sihteerinä vuoteen 1919 saakka. Hyrkstedt erosi rautateiden palveluksesta 1921 ja meni tupakkatehdas Ab J. A. Holm & Co Oy:n palvelukseen kuuluen myöhemmin myös yhtiön johtokuntaan. Myöhemmin Hyrkstedt oli työssä Oy Ph. U. Strengberg & K:ni Ab:n myynti- ja mainososastolla ja hän hoiti myös yhtiön suomalaista kirjeenvaihtoa. Hyrkstedt toimi Pietarsaaren Työväen Näyttämön ohjaajana 1910–1915 ja Keski-Pohjanmaan Radioyhdistyksen ohjelmapäällikkönä 1930–1936. Hän oli myös Pietarsaaren Dramaattisen Yhdistyksen puheenjohtajana ja oli Pietarsaaren suojeluskunnan jäsenenä vuodesta 1918 ja suojeluskunnan esikunnan jäsenenä 1932–1936. Hyrkstedt toimi taidemaalarina ja piirtäjänä ja hän suunnitteli muun muassa jääkäriluutnantti Sten Holmin muistopatsaan Pietarsaaren hautausmaalle sekä useita suojeluskuntain ja yhdistysten lippuja. Hyrkstedt suomensi Gustaf af Geijerstamin ja Ernst Didringin teoksia, käänsi ruotsiksi Eino Leinon Lalli- näytelmän sekä kirjoitti 4-näytöksisen kansankomedian Kylakohinaa, jota esitettiin syksyllä 1937 Kansallisteatterissa.Tämänpäiväinen ensi-ilta Kansallisteatterissa, Helsingin Sanomat, 03.09.1937, nro 236, s. 6, Kansalliskirjaston digitaaliset aineistotPelinavaus Kansallisteatterissa. Helge Hyrkkälä: Kyläkohinaa, Helsingin Sanomat, 04.09.1937, nro 237, s. 10, Kansalliskirjaston digitaaliset aineistot == Teoksia == * Kyläkohinaa, näytelmä. 1937 (musiikin näytelmään sävelsi Uuno Klami) * Dramatiska föreningen i Jakobstad : en återblick på dess 50-åriga verksamhet, kirjoittajat Helge Hyrkkälä ja Ruben Troberg. Jakobstad 1944 == Lähteet == * Luokka:Suomalaiset näytelmäkirjailijat Luokka:Suomalaiset teatteriohjaajat Luokka:Vuonna 1887 syntyneet Luokka:Vuonna 1950 kuolleet
Kaarlo Kytömaa

Kaarlo Kytömaa (16. tammikuuta 1872 Punkalaidun – 1. heinäkuuta 1950 Helsinki) oli suomalainen päätoimittaja ja näytelmäkirjailija. Kytömaan vanhemmat olivat torppari Antti Kytömaa ja Karoliina Myrskylä. Hän pääsi ylioppilaaksi 1895 Hämeenlinnan lyseosta. Kytömaa oli Mikkeli-lehden päätoimittajana 1899–1902, Karjala-lehden päätoimittajana 1905–1907 ja Etelä-Suomen Sanomien päätoimittajana 1914–1915. Hän oli viimeksi Suomen vähittäiskauppiasliiton asiamiehenä ja liiton lehden päätoimittajana 1914–1942. Kaarlo Kytömaa oli naimisissa kirjastoamanuenssi Elin Wilhelmina Uskelanderin (k. 1940) kanssa. Heidän poikansa oli lainsäädäntöneuvos ja Kansallisen Edistyspuolueen kansanedustaja Ensio Kytömaa (1902–1970). == Teoksia == * Kun harsopusero ilmestyi herrasväen eteiseen : 1-näytöksinen pila. Otavan näytelmäkirjasto n:o 5. Otava 1910 * Rabies Canina : 1-näytöksinen pila. Otavan näytelmäkirjasto n:o 4. Otava 1910 * Testamenttia etsimässä : 1-näytöksinen pila. Otavan näytelmäkirjasto n:o 3. Otava 1910 * Miten aviosiippa saadaan : yksinäytöksinen pila. Näytelmäkirjasto n:o 67. Yrjö Weilin & Kumpp., Helsinki 1911 * Helsingin nuorsuomalainen yhdistys 1906–1916. Helsingin nuorsuomalainen yhdistys 1916 * Kolmiliitto : 1-näytöksinen vuoropuhelu maanviljelyksestä, teollisuudesta ja kaupasta, vihasta ja rakkaudesta. Seuranäytelmiä 226. Karisto 1922 * Vähittäiskauppiasjärjestön kymmenvuotinen toiminta vv. 1912–1921 : selostus yleiselle vähittäiskauppiaskokoukselle Kotkassa 28-29. VII. 1922. Vähittäiskauppiasjärjestö, Helsinki 1922 * Vähittäiskauppiasjärjestön toiminnasta Suomessa. Vähittäiskauppiasjärjestö, Helsinki 1924 * Suomen vähittäiskauppiaitten järjestötoiminta 1912–1917. Suomen vähittäiskauppiaat, Helsinki 1937 * Osuuskauppojen verohelpotusten vähentämisehdotus : jouduttaisiinko sen mukaan ojasta allikkoon?. Helsinki 1942 * Vähittäiskauppiaitten Kymenlaakson piiriliiton 25-vuotis- toimintakertomus. Vähittäiskauppiaitten Kymenlaakson piiriliitto, Kouvola 1945 * Oy. Savo-Karjalan tukkuliike 1915–1945. Savo-Karjalan tukkuliike, Helsinki 1946 * Vähittäiskauppiaitten Lahden piiriliitto 30-vuotias 1918–1948 : Lahden vähittäiskauppiaat r.y. 10-vuotias 1938–1948, kirjoittajat Kaarlo Kytömaa, Reino Karkinen. Vähittäiskauppiaitten Lahden piiriliitto, Kouvola 1948 == Lähteet == * === Viitteet === Luokka:Suomalaiset päätoimittajat Luokka:Suomalaiset näytelmäkirjailijat Luokka:Vuonna 1872 syntyneet Luokka:Vuonna 1950 kuolleet
Piero De Bernardi

Piero De Bernardi (12. huhtikuuta 1926 Prato – 8. tammikuuta 2010 Milano) oli italialainen elokuvakäsikirjoittaja. Hän sai kolme David di Donatello -palkintoaE’ MORTO PIERO DE BERNARDI, PADRE DI “FANTOZZI” E “AMICI MIEI”. == Elokuvia == * Tyttö ja laukku (1961) * Avioliitto italialaisittain (1964) * Incompreso (1966) * Contestazione generale (1970) * Alfredo, Alfredo (1971) * Per grazia ricevuta (1971) * Tunteet ne on hiirelläkin (1975) * Amici miei (1975) * Amici miei Atto II (1982) * Suuri gangsterisota (1984) * Speriamo che sia femmina (1985) * Amici miei atto III (1985) == Lähteet == == Aiheesta muualla == * Luokka:Italialaiset elokuvakäsikirjoittajat Luokka:Vuonna 1926 syntyneet Luokka:Vuonna 2010 kuolleet
OK Go

OK Go on rock-musiikkia soittava yhtye Chicagosta, Illinoisista, joka tunnetaan erityisesti kappaleidensa erikoisista musiikkivideoista. Tällä hetkellä yhtye asustaa Los Angelesissa, Kaliforniassa. Alkuperäiset jäsenet perustivat yhtyeen vuonna 1998, ja julkaisivat kaksi studioalbumia, ennen kuin Andy Duncan jätti yhtyeen vuonna 2005. 31\. heinäkuuta 2006 yhtye julkaisi videon "Here It Goes Again"-kappaleesta. Videon on ohjannut ja suunnitellut Trish Sie. Kuuden ensimmäisen päivän aikana videota katsottiin YouTubessa yli miljoona kertaa. Elokuussa 2010 alkuperäistä videota kappaleesta oli katsottu jo yli 52 miljoonaa kertaa, sijoittuen 71:lle sijalle "katsotuimmat videot"-listalla YouTubessa. Tosin EMI on estänyt videon katsomisen monessa maassa (mukaan lukien Suomi) tekijänoikeuksien vuoksi, joten videon katsojamäärät eivät ole nousseet enää samaan tahtiin. Vuonna 2006 video voitti YouTube Awardin "Most Creative" (luovin)-kategorian. 11\. helmikuuta 2006 OK Go ja videon ohjannut Trish Sie voittivat Grammy-palkinnon "Best Short-Form Music Video" heidän musiikkivideostaan "Here It Goes Again". == Diskografia == === Studioalbumit === Vuosi Albumi Korkein sijoitus US UK 2002 OK Go * Julkaistu: 17. syyskuuta 2002 * Levy-yhtiö: Capitol Records 107 94 2005 Oh No * Julkaistu: 30. elokuuta 2005 * Levy-yhtiö: Capitol 69 200 2010 Of the Blue Colour of the Sky * Julkaistu: 12. tammikuuta 2010 * Levy-yhtiö: Capitol 40 — === Singlet === Vuosi Single Korkein sijoitus Albumi US US Alt UK AUS 2002 "Get Over It" — 20 21 — OK Go 2003 "Don't Ask Me" — — — — 2005 "A Million Ways" — — 43 — Oh No 2006 "Do What You Want" — — 133 — "Oh Lately It's So Quiet" — — — — "Invincible" — — — — "Here It Goes Again" 38 17 36 63 2009 "WTF?" — — — — Of the Blue Colour of the Sky 2010 "This Too Shall Pass" — 36 — 97 "End Love" — — — — "White Knuckles" — 39 — — === Kokoelmat === Vuosi Albumi Kappale(et) Levy-yhtiö 2004 Queer Eye for the Straight Guy (soundtrack) "You're So Damn Hot" Capitol Records Future Soundtrack for America "This Will Be Our Year" Barsuk Records The Alternative Album Vol. 2 "Get Over It" EMI Gold 2006 She's the Man (soundtrack) "Invincible" Lakeshore Records Hello Radio: The Songs of They Might Be Giants "Letterbox" Bar/None Records John Tucker Must Die (soundtrack) "This Will Be Our Year" Wind-up Records Now That's What I Call Music! 23 "Here It Goes Again" Sony BMG Kevin & Bean's Super Christmas "Father Christmas" KROQ 2007 Dig for Fire: A Tribute to Pixies "Gigantic" American Laundromat 2009 New Moon (soundtrack) "Shooting the Moon" Chop Shop Records Atlantic Records Soundtrack 90210 "I Want You So Bad I Can’t Breathe" CBS Records == Palkinnot == *Grammyt: **Best Short Form Music Video (2007) "Here It Goes Again" *YouTube Video Awards: **Most Creative Video (2006) "Here It Goes Again" == Lähteet == == Aiheesta muualla == * OK Go:n nettisivut Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Grammy-palkinnon saajat Luokka:Yhdysvaltalaiset alternative rock -yhtyeet Luokka:Power pop -yhtyeet
Eino Pernu

Eino Pernu () oli suomalainen jääkärikapteeni.Suomen jääkärien elämäkerrasto 1938Suomen jääkärien elämäkerrasto 1975Kuolleita, Helsingin Sanomat, 26.02.1928, nro 56, s. 10, Kansalliskirjaston digitaaliset aineistot Hän oli Saksassa sotilasoppinsa saanut jääkäri. Hän sai tulikasteensa ensimmäisessä maailmansodassa Saksan itärintamalla Misse-joella. Myöhemmin hän soti Suomen sisällissodassa joukkueenjohtajana Valkoisessa armeijassa. ==Perhe ja koulutus== Pernun vanhemmat olivat kauppias Jooseppi Pernu ja Ida Maria Ollila. Hänet vihittiin avioliittoon vuonna 1921 Aili Elina Kurthin kanssa. Hän kirjoitti ylioppilaaksi Kokkolan suomalaisesta yhteiskoulusta vuonna 1915 ja liittyi Etelä-Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuonna 1915. Hän kävi aseseppäkurssin Vaasassa vuonna 1918 ja sotilaspedagogisen kurssin Hämeenlinnassa vuonna 1925 sekä taktiikan soveltamiskurssin Viipurissa vuonna 1926. ==Jääkärikausi== Pernu liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 3. tammikuuta 1916, josta hänet siirrettiin 1. marraskuuta 1917 pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Pernu astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 3. jääkäripataljoonan konekiväärikomppaniaan. Hän osallistui sisällissodan taisteluihin Tampereella ja Viipurissa sekä Kämärällä. ==Sisällissodan jälkeinen aika== Pernu määrättiin sisällissodan jälkeen suoritetun armeijan uudelleenjärjestelyn yhteydessä komppanianpäälliköksi Valkoisen kaartin rykmentin II pataljoonaan, josta hänet siirrettiin 10. joulukuuta 1918 Vuoristoprikaatiin ja määrättiin Kaartin jääkäripataljoonan konekiväärikomppanian päälliköksi. Pernu erosi armeijasta 6. toukokuuta 1919 ja siirtyi suojeluskuntajärjestön palvelukseen, jossa hänet sijoitettiin aluksi opettajaksi Etelä-Pohjanmaan suojeluskuntapiirin alipäällystökursseille ja myöhemmin Kalvolan suojeluskunnan paikallispäälliköksi. Hän oli taktiikan opettajana Suojeluskuntain päällystökoulussa Hämeenlinnassa 26. lokakuuta 1919 – 6. syyskuuta 1920 välisen ajan ja Keski-Pohjanmaan suojeluskuntapiirin päällikkönä 5. lokakuuta 1920 – 1. helmikuuta 1923 välisen ajan. Pernu erosi suojeluskunnasta ja astui rajavartiolaitoksen palvelukseen 1. helmikuuta 1923 ja hänet sijoitettiin Joensuun rajavartiostoon komppanianpäälliköksi. Pernu kuoli helmikuun lopulla 1928 Lieksassa sydänkohtaukseen. Pernu on haudattu Kalajoelle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Sotavuodet Kalajoki, Kalajoen veteraanijärjestöt 1991. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1928 kuolleet
Mary Jo Sanders

Mary Jo Sanders (13. tammikuuta 1974 Auburn Hills, Michigan) on välisarjan nyrkkeilijä. Välisarjassa Sanders on voittanut WBC- IBA- ja WIBA-liittojen mestaruudet. == Ammattiura == Sanders debytoi vuonna 2003. Vuonna 2004 Sanders voitti IBA-liiton ylemmän kevytsarjan mestaruuden yhdeksäneräisessä kamppailussa Lisa Holewyneltä. Vuonna 2006 Sanders kukisti Iva Westonin kolmieräisessä kamppailussa teknisellä tyrmäyksellä ja voitti WBC-liiton välisarjan mestaruuden. Samassa ottelussa Sanders myös voitti Ann Wolfen jäljiltä avoimeksi jääneen WIBA-liiton mestaruuden. Vuonna 2008 Sanders otteli kahdesti Holly Holmia vastaan. Molemmissa otteluissa oli panoksena Holmin IFBA-liiton mestaruus. Ensimmäisen kohtaamisen Sanders hävisi kahden tuomarin nähtyä ottelun päättyvän tasan ja yhden saatua Holm voittajaksi. Uusintaottelussa tuomarit näkivät ottelun päättyneen tasan. == Aiheesta muualla == *boxrec.com Luokka:Yhdysvaltalaiset nyrkkeilijät Luokka:Vuonna 1974 syntyneet Luokka:Elävät henkilöt
Soissons

Soissons on Aisnejoen varrella Aisnen departementissa Ranskassa sijaitseva kaupunki. Vuonna 2017 siellä asui noin 28 500 asukasta. Kaupungin lähellä on sen pitkän historian aikana käyty useita huomattavia taisteluita. Soissons mainitaan roomalaisissa lähteissä ensimmäisen kerran kelttiläisellä nimellään Noviodunum, ”uusi mäkilinna”. Caesarin aikaan se oli svessionien asutuskeskus. Kaupunki oli 400-luvulla lyhytikäisen Soissons'n kuningaskunnan pääkaupunki. Frankkien kuningas Klodvig valloitti sen vuonna 486 Soissonsin taistelussa. Soissons kuului sittemmin frankkien hallitsemaan Neustriaan. Napoleonin sotien aikana Preussin joukot ryöstivät Soissonsin kahdesti. Ranskan–Preussin sodassa vuonna 1870 kaupunkia piiritettiin, kunnes se antautui. Nykyisin Soissons on tunnettu metalli-, kone-, lasi- ja kumiteollisuudestaan sekä 1100–1200-luvulla rakennetusta katedraalistaan. == Lähteet == Luokka:Ranskan kaupungit Luokka:Aisnen kunnat
Syagrius

Syagrius (k. 486) oli viimeinen Rooman käskynhaltija Gallian alueella aikana, jolloin Länsi-Rooma oli jo kukistunut. Syagriuksen arvonimi oli magister militum ja hän hallitsi Novidunumin (nykyisen Soissonsin) ympärille muodostunutta aluetta Galliassa, nykyisessä Pohjois-Ranskassa. Hän oli Gallian edellisen magister militumin Aegidiuksen poika. Syagrius sai käskynhaltijan aseman isänsä kuoltua vuonna 464. Frankkien kuningas Klodvig voitti Syagriuksen Soissonsin taistelussa 486 ja mestautti hänet. Samalla päättyi Rooman valta Galliassa. Luokka:Hallitsijat Luokka:Roomalaiset sotilaat Luokka:Myöhäisantiikin henkilöt Luokka:Teloitetut Luokka:480-luvulla kuolleet Luokka:Syntymävuosi tuntematon
Estádio 11 de Novembro

Estádio 11 de Novembro on monikäyttöinen stadion Luandassa, Angolassa. Se valmistui vuoden 2009 lopussa seuraavan vuoden jalkapallon Afrikan- mestaruuskilpailuja varten ja toimi kisojen pääareenana, jolla käytiin muun muassa loppuottelu Ghanan ja Egyptin välillä. Stadionin katsojakapasiteetti on 50 000, ja se on näin ollen Angolan suurin stadion. Stadionin rakentaminen maksoi 277 miljoonaa dollaria. == Lähteet == == Aiheesta muualla == Luokka:Angolan jalkapallostadionit Luokka:Luandan rakennukset ja rakennelmat
Shawn Marion

Shawn Dwayne Marion (s. 7. toukokuuta 1978 Waukegan, Illinois) on yhdysvaltalainen kilpauransa päättänyt koripalloilija. Vuodet 1999–2015 NBA:ssa pelannut Marion voitti urallaan olympiapronssia ja NBA:n mestaruuden. Hänet valittiin neljästi NBA:n tähdistöotteluun. == Ura == Marion pelasi yliopistokoripalloa Nevadan yliopistossa kaudella 1998–1999, jolloin hän teki pisteitä 18,7 ottelua kohden. Hän osallistui vuoden 1999 NBA:n varaustilaisuuteen, jossa Phoenix Suns varasi hänet ensimmäisenä pelaajana. Marion pelasikin seurassa aina vuoteen 2008 saakka, jolloin hän siirtyi Miami Heatiin. Marion pelasi joukkueessa vuoden ennen lähtöään Toronto Raptorsiin helmikuussa 2009. Kauden 2009–2010 alussa Marion siirtyi Mavericksiin jossa voitti NBA:n mestaruuden vuonna 2011. Kauden 2014–2015 aikana Marion kertoi lopettavansa koripalloilijanuransa kauden päättyessä.http://espn.go.com/nba/story/_/id/12208680/cleveland-cavaliers- forward-shawn-marion-says-retire-end-season == Maajoukkue == Marion kuului Yhdysvaltain koripallomaajoukkueeseen, joka saavutti vuoden 2004 kesäolympialaisissa pronssia. Hänen paras pelinsä tilastojen valossa oli pronssiottelu, jossa hän teki 22 pistettä Liettuaa vastaan. == Lähteet == == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1978 syntyneet Luokka:Elävät henkilöt
Old Harry’s Game

Old Harry's Game on brittiläinen BBC Radio 4:n esittämä radiokomediasarja, jonka on käsikirjoittanut ja ohjannut Andy Hamilton, joka myös näyttelee sarjan pääosan. Sarja alkoi vuonna 1995. jonka jälkeen sitä on esitetty seitsemän tuotantokautta, joissa on yhteensä 42 jaksoa. Sarja on saanut Sony- palkinnon. ==Juoni== Sarjan tapahtumat sijoittuvat Helvettiin, jota hallitsee Hamiltonin esittämä Paholainen. Yhtenä Helvetin asukkaana on James Groutin näyttelemä idealistinen professori Richard Whittingham, joka on kuollut liikenneonnettomuudessa, ja päätynyt Helvettiin ateisminsa takia. Professori on vakuuttunut ihmisten pohjimmaisesta hyvyydestä ja Paholainen yrittää todistaa hänen käsityksensä vääräksi. Tässä se käyttää usein esimerkkinä professorin kuolemaan johtaneen onnettomuuden aiheuttaneen Jimmy Mulvillen näyttelemän Thomasin elämää. Sarjan viidennellä tuotantokaudella Paholainen muuttaa maan päälle, tarkoituksenaan hillitä syntisten virtaa jo ahtaaksi muuttuneeseen Helvettiin. ==Lähteet== ==Aiheesta muualla== * epguides.com: Old Harry's Game Luokka:Brittiläiset radiokuunnelmat
Wrecking Crew

Wrecking Crew oli Nintendon kehittämä ensimmäinen alkuperäinen Famicomille julkaistu Mario-pelisarjan peli. Se julkaistiin Japanissa vuonna . Peli tunnetaan myös nimellä Vs. Wrecking Crew. == Aiheesta muualla == * * * Luokka:Game Boy Advance -pelit Luokka:Kolikkopelit Luokka:Mario-tasohyppelyt Luokka:Nintendo Entertainment System -pelit Luokka:Virtual Console -pelit Luokka:Vuoden 1985 videopelit Luokka:Nintendon julkaisemat videopelit
Armas Saarinen

Johannes Armas Saarinen (4. tammikuuta 1899 Helsinki – 3. elokuuta 1987 Mikkeli) oli suomalainen opetusneuvos ja jääpalloilija. Saarinen valmistui voimistelunopettajaksi vuonna 1926 ja työskenteli sen jälkeen liikunnanopettajana useassa eri koulussa Porvoossa ja Helsingissä. Hänet tunnettiin myös innokkaana musiikkimiehenä. Saarinen lauloi useissa kuoroissa ja toimi Sulasolin toiminnanjohtajana vuosina 1932–1970, Suomen Mieskuoroliiton toiminnanjohtajana 1945–1970 sekä Suomen Sekakuoroliiton toiminnanjohtajana 1957–1970. Saarinen pelasi jääpalloa maalivahtina Helsingin Jalkapalloklubin joukkueessa, jossa saavutti Suomen mestaruuden 1921, 1923, 1924 ja 1928 sekä hopean 1925. A-maaotteluja Saariselle kertyi kuusi, muun muassa 1922 ensimmäinen voitto Ruotsista. Pesäpallossa Saarinen oli voittamassa vuosien 1922 ja 1923 Suomen mestaruutta Helsingin Pallonlyöjien joukkueessa. == Saavutukset urheilijana == === Pelaajana === * 2 SM-kultaa: 1922 ja 1923 Helsingin Pallonlyöjien riveissä * 4 SM-kultaa 1921, 1923, 1924 ja 1928 sekä hopeaa 1927 HJK:n riveissä == Lähteet == * === Viitteet === Luokka:Suomalaiset musiikkivaikuttajat Luokka:Suomalaiset jääpalloilijat Luokka:Suomalaiset pesäpalloilijat Luokka:Suomalaiset opettajat Luokka:Vuonna 1899 syntyneet Luokka:Vuonna 1987 kuolleet
Thomas W. Lamont

Thomas William Lamont, Jr. (30. syyskuuta 1870 Claverack, New York, Yhdysvallat – 2. helmikuuta 1948) oli yhdysvaltalainen pankinjohtaja. Lamont valmistui Phillips Exeter Academysta 1888 ja suoritti tutkinnon Harvardin yliopistossa 1892. Koottuaan omaisuutta hänestä tuli oppilaitoksensa antelias lahjoittaja. Hän rahoitti muun muassa Lamont Libraryn rakennuksen. Vuoden 1910 jälkeen hänestä tuli J. P. Morgan & Co:n osakas hän toimi rahoitusalan neuvojana ulkomailla 1920- ja 1930-luvulla. Vuonna 1919 Pariisin rauhanneuvottelujen aikana, joiden seurauksena saatiin aikaan Versaillesin sopimus, Lamont valittiin Yhdysvaltojen delegaatioon Yhdysvaltojen valtiovarainministeriön edustajana. Vuoden 1929 pörssiromahduksen aikana hän toimi tarmokkaasti palauttaakseen luottamuksen pörssiin. Benito Mussolini sai hänen takaamansa lainan.The House of Morgan Lamont oli puolivirallisissa tehtävissä vuonna 1920 Japanissa puolustamassa Yhdysvaltojen taloudellisia etuja Aasiassa. Hän ei kuitenkaan ottanut kovin voimakkaasti kantaa japanilaisten pyrkimyksiin laajentaa vaikutusvaltaansa Mantšuriassa.Banker as Diplomat Hän toimi presidenttien Woodrow Wilson ja Herbert Hoover neuvonantajana. == Lähteet == == Aiheesta muualla == *Harvard Busines School Luokka:Pankinjohtajat Luokka:Yhdysvaltalaiset liikemiehet Luokka:Vuonna 1870 syntyneet Luokka:Vuonna 1948 kuolleet
Hugo Rodallega

Hugo Rodallega (s. 25. heinäkuuta 1985 El Carmelo, Valle del Cauca, Kolumbia) on kolumbialainen jalkapalloilija. Hän edustaa turkkilaisseura Trabzonsporia. Hän on pelipaikaltaan hyökkääjä. == Seurajoukkueura == Rodallega edusti ammattilaisuransa alkuvaiheilla kotimaansa Deportes Quindíota ja Deportivo Calia. Vuonna 2006 hän siirtyi meksikolaiseen Monterreyhin, jota hän edusti vuoteen 2007 asti. Pelattuaan vuodet 2007–2009 Necaxassa, hän siirtyi tammikuussa 2009 englantilaiseen Wigan Athleticiin. Joukkueet olivat käynneet keskenäisiä neuvotteluja pelaajan siirrosta ja lopulliseksi siirtosummaksi muodostui lopulta 4,8 miljoonaa euroa.Hugo Rodallega transfermarkt.de. Viitattu 2.10.2010. Rodallega teki ensiesiintymisensä uudessa seurassaan 28. tammikuuta 2009 ottelussa Liverpoolia vastaan DW Stadiumilla. Hän oli lähellä maalintekoa samaisessa ottelussa lauottuaan pallon vapaapotkusta maalin ylärimaan. Ensimmäisen maalinsa hän teki 9. toukokuuta 2009 ottelussa West Bromwichia vastaan. Samalla viikolla hän teki myös toisen maalinsa Manchester Unitedia vastaan. Kauden viimeisessä ottelussa Portsmouthia vastaan hän teki kolmannen maalinsa, jolla Wigan voitti ottelun 1–0 ja sijoittui sarjassa lopulta sijalle 11. Kauden 2009–2010 ensimmäisessä ottelussa Aston Villaa vastaan Rodallega teki joukkueensa kauden avausmaalin. 12. syyskuuta 2009 hän teki tärkeän osuman West Hamin verkkoon, joka toi Wiganille ottelusta täyden pistepotin. Kauden suurimman voittonsa joukkue otti 26. syyskuuta 2010 kotikentällä Chelseasta, joka kaatui numeroin 3–1. Rodallega onnistui myös ottelussa maalinteossa. Seuraavassa kuussa 24. lokakuuta 2009 hän teki kaksi maalia vierasottelussa Burnleytä vastaan, joka samalla katkaisi kotijoukkueen 10 ottelun tappiottoman putken kotikentällä. Kauden toisessa kohtaamisessa Burnleytä vastaan 23. maaliskuuta 2010 hän teki ottelun voittomaalin lisäajalla, ja toi näin tärkeät pisteet Wiganille sarjassa säilymisen kannalta. Hänen kauden maalisaldokseen pelaamassaan 38 pelissä muodostui lopulta 10. Kaudella 2010–2011 hän teki ensimmäisen maalinsa 28. elokuuta 2010 vierasottelussa Tottenhamia vastaan. Wiganista Rodallega siirtyi Fulhamiin ja myöhemmin hän on pelannut Turkissa. == Maajoukkueura == Rodallega teki ensiesiintymisensä Kolumbian maajoukkueessa ystävyysottelussa Venezuelaa vastaan. Vuoden 2007 Copa Américassa joukkueen viimeisessä ottelussa hän joutui toimimaan loppuminuutit maalivahtina ykkösvahti Róbinson Zapatan saatua punaisen kortin, eikä joukkueella ollut enää vaihtoja käytettävissään. Kolumbia onnistui voittamaan ottelun kuitenkin 1–0. 30\. huhtikuuta 2008 pelatussa ystävyysottelussa Venezuelaa vastaan Rodallega teki kaksi maalia ja antoi yhden syötön. == Lähteet == == Aiheesta muualla == * Rodallegan esittely Wiganin Athleticin kotisivustolla * Rodallegan tilastot Natiolanl Football Teams -sivustolla Luokka:Kolumbialaiset jalkapalloilijat Luokka:Vuonna 1985 syntyneet Luokka:Elävät henkilöt
State Route 61 (Kalifornia)

State Route 61 on Alamedan piirikunnassa Kaliforniassa kulkeva valtatie. Se kulkee Alamedan kaupungista Oaklandin lentokentälle. State Route 61 päättyy etelässä State Route 185 -tiehen ja pohjoisessa Interstate 880 -tiehen. State Route 61 on 11,217 kilometriä pitkä. Se avattiin vuonna 1964. == Lähteet == State Route 061 Luokka:Alamedan piirikunnan liikenne